CELEX: 32006D0597
Language: et
Date: 2006-08-04 00:00:00
Title: 2006/597/EÜ: Komisjoni otsus, 4. august 2006 , struktuurifondidest ajavahemikul 2007–2013 piirkondliku konkurentsivõime ja tööhõive eesmärgi raames üleminekuperioodil eriviisilise rahastamise tingimustele vastavate piirkondade loetelu koostamise kohta (teatavaks tehtud numbri K(2006) 3480 all)

6.9.2006   
            
            
               ET
            
            
               Euroopa Liidu Teataja
            
            
               L 243/49
            
         
      KOMISJONI OTSUS,
   4. august 2006,
   struktuurifondidest ajavahemikul 2007–2013 piirkondliku konkurentsivõime ja tööhõive eesmärgi raames üleminekuperioodil eriviisilise rahastamise tingimustele vastavate piirkondade loetelu koostamise kohta
   (teatavaks tehtud numbri K(2006) 3480 all)
   (2006/597/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 11. juuli 2006. aasta määrust (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999, (1) eriti selle artikli 8 lõiget 4,
   ning arvestades järgmist:
   
               (1)
            
            
               Vastavalt määruse (EÜ) nr 1083/2006 artikli 3 lõike 2 punktile b püütakse piirkondliku konkurentsivõime ja tööhõive eesmärgi raames tugevdada piirkondade konkurentsivõimet ja atraktiivsust.
            
         
               (2)
            
            
               Vastavalt määruse (EÜ) nr 1083/2006 artikli 8 lõike 2 esimesele alapunktile on NUTS II tasandi piirkonnad, mis on nõukogu 21. juuni 1999. aasta määruse (EÜ) nr 1260/1999 (millega nähakse ette üldsätted Struktuurifondide kohta) (2) alusel aastal 2006 täielikult hõlmatud eesmärgiga 1 ja mille nominaalne SKT ühe elaniku kohta (mõõdetud ja arvutatud vastavalt määruse (EÜ) nr 1083/2006 artikli 5 lõikele 1) ületab 75 % EL 15 keskmisest SKTst, abikõlblikud ja võivad saada struktuurifondidest piirkondliku konkurentsivõime ja tööhõive eesmärgi raames üleminekuperioodil eriviisilist toetust.
            
         
               (3)
            
            
               Vastavalt määruse (EÜ) nr 1083/2006 artikli 8 lõike 2 teisele punktile saab Küpros samuti ajavahemikul 2007–2013 üleminekuperioodil ettenähtud toetust, mida kohaldatakse piirkondade suhtes, millele on osutatud sama artikli esimeses alapunktis.
            
         
               (4)
            
            
               Seepärast on vaja vastavalt koostada abikõlblike piirkondade loetelu,
            
         ON VASTU VÕTNUD KÄESOLEVA OTSUSE:
   Artikkel 1
   Piirkonnad, mis võivad saada struktuurifondidest piirkondliku konkurentsivõime ja tööhõive eesmärgi raames üleminekuperioodil eriviisilist toetust, nagu on osutatud määruse (EÜ) nr 1083/2006 artikli 8 lõikes 2, on loetletud käesoleva otsuse lisas.
   Artikkel 2
   Käesolev otsus on adresseeritud liikmesriikidele.
   
      Brüssel, 4. august 2006
      
         
            Komisjoni nimel
         
         
            komisjoni liige
         
         Danuta HÜBNER
         
      
   
   
      (1)  ELT L 210, 31.7.2006, lk 25.
   
      (2)  EÜT L 161, 26.6.1999, lk 1. Määrust on viimati muudetud määrusega (EÜ) nr 1198/2006 (ELT L 223, 15.8.2006, lk 1).
   
      LISA
      Ajavahemikul 1. jaanuarist 2007 kuni 31. detsembrini 2013 piirkondliku konkurentsivõime ja tööhõive eesmärgi raames struktuurifondidest üleminekuperioodil eriviisiliseks rahastamiseks abikõlblike NUTSi II tasandi piirkondade loetelu
      
                  GR24
               
               
                  Sterea Ellada
               
            
                  GR42
               
               
                  Notio Aigaio
               
            
                  ES41
               
               
                  Castilla y León
               
            
                  ES52
               
               
                  Comunidad Valenciana
               
            
                  ES70
               
               
                  Canarias
               
            
                  IE01
               
               
                  Border, Midland and Western
               
            
                  ITG2
               
               
                  Sardegna
               
            
                  CY00
               
               
                  Kypros/Kıbrıs
               
            
                  HU10
               
               
                  Közép-Magyarország
               
            
                  PT30
               
               
                  Região Autónoma da Madeira
               
            
                  FI13
               
               
                  Itä-Suomi
               
            
                  UKD5
               
               
                  Merseyside
               
            
                  UKE3
               
               
                  South Yorkshire